पेट्रोल और डीजल के बढेंगे दाम, मोदी सरकार ने एक्साइज ड्यूटी 3 रुपये बढ़ाई
Home Hindi महंगाई की मार: पेट्रोल और डीजल के बढेंगे दाम, मोदी सरकार ने...
महंगाई की मार: पेट्रोल और डीजल के बढेंगे दाम, मोदी सरकार ने एक्साइज ड्यूटी 3 रुपये बढ़ाई
केंद्र की नरेंद्र मोदी सरकार में एक और महंगाई की मार पड़ी है। क्योंकि, सरकार ने पेट्रोल और डीजल पर तीन रुपये प्रति लीटर की दर से उत्पाद शुल्क बढा दिया है। अंतरराष्ट्रीय स्तर पर तेल की कीमतों में गिरावट से लाभ लेने के प्रयासों के तहत सरकार ने शनिवार (14 मार्च) को यह कदम उठाया है।
एक आधिकारिक अधिसूचना में कहा गया है कि पेट्रोल पर विशेष उत्पाद शुल्क प्रति लीटर दो रुपये बढाकर आठ रुपये कर दिया है तो वहीं डीजल पर यह शुल्क दो रुपये बढकर अब चार रुपये प्रति लीटर हो गया है। इसके अलावा पेट्रोल और डीजल पर लगने वाला सड़क उपकर भी एक-एक रुपये प्रति लीटर बढाकर 10 रुपये कर दिया गया है।
उत्पाद शुल्क में बढोतरी का नतीजा सामान्य तौर पर पेट्रोल और डीजल की कीमतों में वृद्धि के रूप में सामने आता है लेकिन यह अंतरराष्ट्रीय दरों में गिरावट के हिसाब से समायोजित हो जाएगी और कीमतों में इजाफा नहीं होगा। आईओसी की वेबसाइट के मुताबिक दिल्ली में पेट्रोल के दाम 69.87 रुपये प्रति लीटर है। एक्साइज ड्यूटी और सेस बढ़ाने के बाद पेट्रोल की कीमतों में 3 रुपये तक का इजाफा हो जाएगा।
आईओसीएल की वेबसाइट के मुताबिक, आज दिल्ली, कोलकाता और मुंबई में एक लीटर पेट्रोल की कीमत 13 पैसे कम हुई है और चेन्नई में यह 14 पैसे कम हुआ है, दिल्ली में एक लीटर पेट्रोल के लिए लोगों को 69.87 रुपये चुकाने होंगे। वहीं कोलकाता, मुंबई और चेन्नई में इसका दाम 72.57 रुपये प्रति लीटर हो गया है।
डीजल की बात करें, तो दिल्ली में यह 31 पैसे कम हुआ है। कोलकाता में 16 पैसे और मुंबई और चेन्नई में यह 17 पैसे सस्ता हुआ है। इन महानगरों में एक लीटर डीजल के लिए लोगों को क्रमश: 62.58, 64.91, 65.51 और 66.02 रुपये चुकाने होंगे। (इंपुट: भाषा के साथ)
Previous articleमध्य प्रदेश के पूर्व सीएम शिवराज सिंह चौहान का दावा- ज्योतिरादित्य सिंधिया पर हुई जानलेवा हमले की कोशिश, काफिले पर किया गया पथराव
Next articleGovernment increases excise duty on diesel and petrol by Rs 3 each despite historic collapse in international prices